આ પૂર્વે ગુજરાત, રાજસ્થાન, મધ્યપ્રદેશ અને હરિયાણાએ પદ્માવત ફિલ્મ રજૂ નહીં કરવાના આદેશ જાહેર કર્યાં હતા. પરંતુ ફિલ્મના પ્રોડ્યુસર સંજય લીલા ભણસાલીએ આ અંગે સુપ્રિમ કોર્ટમાં અરજી કરતાં, સુપ્રિમ કોર્ટે ચારેય રાજયોને ફિલ્મને જયારે CBFCએ મંજૂરી આપી દીધી છે ત્યારે તેને રજૂ કરવા પર પ્રતિબંધ ન મૂકી શકે તેવા નિર્દેશ આપ્યાં હતા. તો બીજી તરફ કરણી સેનાએ ફિલ્મની રજૂઆતને લઈને એકવાર ફરીથી ધમકી આપી છે. ફિલ્મ પદ્માવત ૨૫ જાન્યુઆરીનાં રોજ રજૂ થવાની છે.પદ્માવતના વિરોધમાં દેશભરમા કરણી સેના પ્રદર્શન કરી રહી છે. જેમાં ગઈકાલે ગુજરાતમા પણ વિવિધ શહેરોમાં ટાયરો બાળી હાઈવે પર ચક્કાજામ કર્યું હતું. હરિયાણાના કુરુક્ષેત્રમાં ફિલ્મ પદ્માવતના વિરોધનો મામલો સામે આવ્યો છે. ફિલ્મ પદ્માવતી કોઈ પણ હાલમાં રિલીઝ ન થાય તે મિશનમાં કરણી સેના લાગી ગઈ છે.